ai4bharat/Pralekha huggingface dataset:
மின்னணு மற்றும் தகவல் தொழில்நுட்பம்
ஆறு ஆண்டுகளாக காணாமல் போயிருந்த 21வயது மாற்றுத்திறனாளியை ஆதார் குடும்பத்துடன் இணைத்து வைத்தது
காணாமல் போகும் குடும்ப உறுப்பினரை மீண்டும் இணைத்து வைப்பதில் ஆதார் முக்கிய பங்கு வகிக்கிறது. இப்போது ஆறு ஆண்டுகளாக காணாமல் போயிருந்த 21வயது மாற்றுத்திறனாளியை ஆதார் குடும்பத்துடன் இணைத்து வைத்துள்ளது.
பீகாரில் உள்ள ககாரியா மாவட்டத்தைச் சேர்ந்த மாற்றுத்திறனாளி  2016 நவம்பர் முதல் காணாமல் போனார். இவர், தற்போது ஆதார் மூலம் இம்மாதம் மகாராஷ்ட்ராவின் நாக்பூரில் கண்டுபிடிக்கப்பட்டுள்ளார். டிஜிட்டல் பின்புலத்துடன் வாழ்க்கையை எளிதாக்க ஆதார் எவ்வாறு உதவுகிறது என்பதற்கு ஏராளமான சான்றுகள் இருப்பதோடு காணாமல் போன குடும்ப உறுப்பினர்களை மீண்டும் சேர்த்து வைக்கவும் இது உதவுகிறது.
2016 நவம்பர் 28 அன்று நாக்பூர் ரயில் நிலையத்தில் 15 வயதுள்ள சிறுவன் கண்டறியப்பட்டான். இந்த சிறுவனுக்கு பேச்சு மற்றும் கேட்புத்திறன் இல்லாததால் ரயில்வே அதிகாரிகள் அவனை நாக்பூரில் உள்ள அரசு காப்பகத்தில் ஒப்படைத்தனர். அந்த சிறுவனுக்கு பிரேம் ரமேஷ் இங்காலே என பெயரிடப்பட்டது.
இந்தப் பெயரை ஆதாருக்கு பதிவு செய்ய அந்த காப்பகத்தின் கண்காணிப்பாளர் வினோத் தேப்ராவ் சென்றிருந்தார். ஆனால், அந்த சிறுவனின் கைரேகை ஏற்கனவே ஒரு ஆதார் எண்ணுடன் பொருந்தியிருந்ததால் இங்கு புதிய ஆதார் எண்ணினை உருவாக்க முடியவில்லை. இதையடுத்து, மும்பையில் உள்ள தனித்துவ அடையாள எண் ஆணையத்தின் மண்டல அலுவலகத்திற்கு அந்த அதிகாரி சென்றார். அங்கு பரிசோதித்துப் பார்த்ததில் பீகாரின் ககாரியா மாவட்டத்தில் சச்சின் குமார் என்ற பெயருடன் 2016-ல் ஆதார் எண் பதிவு செய்யப்பட்டது தெரியவந்தது.
இதன் பின்னர், அந்த சிறுவனின் முகவரிக்கு காவல்துறை மூலம் தகவல் அனுப்பப்பட்டு பின்னர், அவனின் தாய் மற்றும் உறவினர்கள் நாக்பூர் வந்து உரிய ஆவணங்களை சமர்ப்பித்து வீட்டுக்கு அழைத்துச் சென்றனர். ஆதார் அட்டையின் சிறப்பு மீண்டும் ஒரு முறை நிரூபிக்கப்பட்டுள்ளது. சச்சின் குமார் மீண்டும் அவனது குடும்பத்துடன் இணைந்துள்ளான்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://pib.gov.in/PressReleasePage.aspx?PRID=1856079
அறிவியல் மற்றும் தொழில்நுட்பத்துறை
வீட்டில் தினமும் தியானம் செய்வது லேசான அல்சைமர் நோயால் பாதிக்கப்பட்ட நோயாளிகளின் மூளையின் திறனை அதிகரிக்கும்: ஆய்வு
ஆறு மாதங்கள் தினசரி வீட்டில் தியானம் செய்வதால் லேசான அறிவாற்றல் குறைபாடு அல்லது லேசான அல்சைமர் நோயால் பாதிக்கப்பட்ட நோயாளிகளின் மூளையின் திறனை  அதிகரிக்கும் என்று இந்திய ஆராய்ச்சியாளர்களின் சமீபத்திய ஆய்வு காட்டியுள்ளது.
இந்திய அரசின் அறிவியல் மற்றும் தொழில்நுட்பத் துறையின் சத்யம் திட்டத்தின் கீழ் ஆதரிக்கப்பட்ட இந்த ஆராய்ச்சி, கொல்கத்தாவில் உள்ள அப்பல்லோ மல்டிஸ்பெஷாலிட்டி மருத்துவமனையின் நரம்பியல் துறைத் தலைவரும் இயக்குநருமான டாக்டர் அமிதாபா கோஷ் தலைமையில், டாக்டர் எஸ் பாபி ராஜுவுடன்  இணைந்து மேற்கொள்ளப்பட்டது.
'ஃபிரான்டியர்ஸ் இன் ஹியூமன் நியூரோ சயின்ஸ்' இதழில் இது குறித்து வெளியிடப்பட்டுள்ளது. தியானப் பயிற்சியில் தினமும் சிறிது நேரம் செலவிடுவது ஞாபக மறதி உள்ள நோயாளிகளுக்கு உதவியாக இருக்கும் என்று இந்த ஆராய்ச்சி தெரிவிக்கிறது.
வெளியீட்டு இணைப்பு: 10.3389/fnhum.2021.728993
மேலும் தகவல்களுக்கு, டாக்டர் அமிதாபா கோஷை  அணுகலாம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1774609
பிரதமர் அலுவலகம்
மகாராஷ்டிரா தினத்தை முன்னிட்டு அம்மாநில மக்களுக்கு பிரதமர் வாழ்த்து
மகாராஷ்டிரா தினத்தை முன்னிட்டு, பிரதமர் திரு நரேந்திர மோடி மகராஷ்டிரா மாநில மக்களுக்கு தமது வாழ்த்துகளைத் தெரிவித்துக் கொண்டிருப்பதுடன், அவர்களின் நல்வாழ்விற்காகப் பிரார்த்தனை செய்துள்ளார்.
பிரதமர் வெளியிட்டுள்ள சுட்டுரைச் செய்தியில் தெரிவித்திருப்பதாவது:
“மகாராஷ்டிரா தினத்தை முன்னிட்டு, மகாராஷ்டிரா மக்களுக்கு நல்வாழ்த்துகள். நாட்டின் வளர்ச்சிக்கு இந்த மாநிலம் அற்புதமான பங்களிப்பை வழங்கியுள்ளது. பல்வேறு துறைகளில் மாநில மக்கள் சிறந்த விளங்கியுள்ளனர். மகாராஷ்டிரா மாநில மக்களின் நலனுக்காக நான் பிரார்த்தனை செய்கிறேன்.”
ஜல்சக்தி அமைச்சகம்
சுமார் 60 சதவீத வீடுகளுக்கு குழாய் மூலம் குடிநீர் இணைப்பு வழங்கப்பட்டுள்ளது
ஜல்ஜீவன் இயக்கம் அறிவிக்கப்பட்ட ஆகஸ்ட் 2019 நிலவரப்படி நாட்டில் 3.23 கோடி ஊரக வீடுகளில் குழாய் மூலம் குடிநீர் இணைப்பு இருந்தது. கடந்த 3 ஆண்டுகளில் ஜல்ஜீவன் இயக்கத்தின் மூலம் மாநிலங்கள் மற்றும் யூனியன் பிரதேசங்களில் 29.03.2023-ன்படி மேலும் 8.36 கோடி ஊரக வீடுகளுக்கு குழாய் மூலம் குடிநீர் அளிக்கப்பட்டுள்ளது. நாட்டில் உள்ள 19.43 கோடி ஊரகப்பகுதியில் உள்ள வீடுகளில் 11.59 கோடி  வீடுகளுக்கு குழாய் மூலம் குடிநீர் இணைப்பு அளிக்கப்பட்டுள்ளது. இத்தகவலை மத்திய நீர்வளத்துறை இணை அமைச்சர் திரு பிரகலாத் சிங் படேல் மாநிலங்களவையில் இன்று எழுத்துப்பூர்வமாகத் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
அடல் கண்டுபிடிப்பு இயக்கம் – பிரைம் -ஐ மத்திய சுகாதாரம் மற்றும் குடும்ப நலத்துறை இணையமைச்சர் டாக்டர் பாரதி பிரவீன் பவார் தொடங்கி வைத்தார்
அடல் கண்டுபிடிப்பு இயக்கம் – பிரைம்  மற்றும் ஸ்டார்ட்அப் கண்காட்சியை மத்திய சுகாதாரம் மற்றும் குடும்ப நலத்துறை இணையமைச்சர் டாக்டர் பாரதி பிரவீன் பவார் இன்று புதுதில்லியில் உள்ள டாக்டர் அம்பேத்கர் சர்வதேச மையத்தில் தொடங்கி வைத்தார்.
நிகழ்ச்சியில் பேசிய டாக்டர் பாரதி பிரவீன் பவார், மாறுபட்ட சிந்தனைகளை மத்திய அரசு அங்கீகரித்தன் காரணமாகவே, இந்தியாவில் தயாரிப்போம் திட்டத்தை தொடங்கியிருப்பதாக கூறினார். இந்த திட்டம் சுகாதாரம் மற்றும் மருத்துவ தொழில்நுட்பம் துறைகளை ஊக்குவித்து வருவதாகவும் அவர் குறிப்பிட்டார்.
அடுத்த 10 ஆண்டுகளில், மருத்துவ சாதனங்கள், நோய் கண்டறிதல், புரதம் அடிப்படையிலான உயிரியல், பாரம்பரிய மருத்துவம் உள்ளிட்ட துறைகளில் இந்தியா பெரும் ஏற்றுமதியாளராக உருவெடுக்கும் என்றும் அவர் நம்பிக்கை தெரிவித்தார். ஆராய்ச்சி சார்ந்த கண்டுபிடிப்பு மற்றும் சொத்துக்களை உருவாக்குவதில், தொழில்நுட்பத்தை வணிகமயமாக்குவது அவசியம் என்றும் டாக்டர் பாரதி பிரவீன் பவார் கூறினார்.
கொவிட் பெருந்தொற்று பாதிப்பின் போது, நாட்டின் கண்டுபிடிப்பு
சூழலில் முன்னேற்றம் ஏற்பட்டதை சுட்டிக்காட்டிய மத்திய அமைச்சர், உலகளாவிய கண்டுபிடிப்பு அட்டவணையில் இந்தியா தொடர்ந்து முன்னேறி வந்ததாக தெரிவித்தார். பெருந்தொற்று காலத்தில் சுகாதார சேவை முக்கிய இடம்பெற்ற நிலையில், நோய் கண்டறிதல், முழு உடல் கவச உடை தயாரிப்பு, வெண்டிலேட்டர் தயாரிப்பு மற்றும் தொலைதூர பகுதிகளுக்கும் மருத்துவ சேவைகளை கொண்டு சேர்ப்பதில் ஸ்டார்ட்அப் நிறுவனங்கள் முக்கிய பங்காற்றியதாகவும் அவர் கூறினார். https://pib.gov.in/PressReleasePage.aspx?PRID=1824186
ஜல்சக்தி அமைச்சகம்
அடல் நிலத்தடி நீர் மேலாண்மை திட்டம்
அடல் நிலத்தடி நீர் மேலாண்மைத் திட்டம், குஜராத், ஹரியானா, கர்நாடகா, மத்தியப் பிரதேசம், மகாராஷ்டிரா, ராஜஸ்தான் மற்றும் உத்தரப்பிரதேசம் ஆகிய 7 மாநிலங்களில், 80 மாவட்டங்களிலுள்ள 8,562 கிராமப் பஞ்சாயத்துகளில் நிலையான நிலத்தடி நீர் மேலாண்மையை ஊக்குவிக்கும் நோக்கத்துடன் செயல்படுத்தப்படுகிறது. நிலத்தடி நீர் மேலாண்மை திட்டத்தை மேம்படுத்த மத்திய, மாநில அரசுகளின் செயல்பாடுகள் குறித்து பல்வேறு விழிப்புணர்வு நிகழ்ச்சிகள் மூலம் மாற்றத்தை ஏற்படுத்துவதை நோக்கமாக கொண்டு செயல்படுத்தப்பட்டு வருகிறது.
அடல் நிலத்தடி நீர் மேலாண்மைத் திட்டம் 01.04.2020 முதல் செயல்படுத்தப்பட்டு வருகிறது. மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1843394
விவசாயத்துறை அமைச்சகம்
தமிழகம் உள்பட நாட்டின் பல்வேறு மாநிலங்களில் உணவு தானியங்களின் கொள்முதல் தொடர்ந்து நடைபெற்று வருகிறது
நடப்பு காரீப் சந்தைக் காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப் பிரதேசம், தமிழ்நாடு, உத்தரகாண்ட், தெலங்கானா, சண்டிகர், ஜம்மு காஷ்மீர், குஜராத், ஆந்திரப் பிரதேசம், ஒடிசா, மகாராஷ்டிரா, மத்தியப் பிரதேசம், பிகார், சத்திஸ்கர், கேரளா, மேற்கு வங்கம், அசாம், கர்நாடகா மற்றும் ஜார்கண்டில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு 2021 ஜனவரி 13 வரை 555.83 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 436.14 லட்சம் மெட்ரிக் டன் நெல் கொள்முதல் செய்யப்பட்டிருந்தது. கடந்த ஆண்டுடன் ஒப்பிடும் போது இந்தாண்டு இது வரை செய்யப்பட்டுள்ள நெல் கொள்முதல் 27.44 சதவீதம் அதிகமாகும்.
இந்தாண்டில் இது வரையிலான மொத்த கொள்முதலில், பஞ்சாப் மாநிலத்தில் மட்டும் 202.77 லட்சம் மெட்ரிக் டன் கொள்முதல் செய்யப்பட்டுள்ளது.
நடப்பு காரீப் சந்தை காலத்தில் 76.92 லட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருட்களுக்கு குறைந்தபட்ச ஆதரவு விலையாக ரூ. 104942.40 கோடி பெற்றுள்ளனர்.
மேலும், மாநிலங்கள் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான் மற்றும் ஆந்திரப் பிரதேசத்திலிருந்து 51.66 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
2021 ஜனவரி 13 வரை, 290547.45 மெட்ரிக் டன்கள் பாசிப்பருப்பு, உளுந்து வேர்க்கடலை மற்றும் சோயாபீன் ஆகியவற்றை ரூபாய் 1554.57 கோடிக்கு தனது முகமைகள் மூலம் அரசு கொள்முதல் செய்துள்ள காரணத்தினால், தமிழ்நாடு, ஹரியானா, குஜராத், மகாராஷ்டிரா மற்றும் ராஜஸ்தானில் உள்ள 1,54,546 விவசாயிகள் பயனடைந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பை காணவும்:https://pib.gov.in/PressReleasePage.aspx?PRID=1688596
-----
(Visitor Counter : 145
புதிய மற்றும் புதுப்பிக்கத்தக்க எரிசக்தி அமைச்சகம்
பசுமை ஹைட்ரஜன் குறித்த சர்வதேச மாநாடு புதுதில்லியில் ஜூலை 5 முதல் 7 வரை நடைபெறுகிறது
பசுமை ஹைட்ரஜன் குறித்த சர்வதேச மாநாட்டுக்கு மத்திய அரசு ஏற்பாடு செய்துள்ளது. இந்த மாநாடு புதுதில்லி விஞ்ஞான் பவனில் ஜூலை 5 முதல் 7 -ம் தேதி வரை நடைபெறுகிறது. பசுமை ஹைட்ரஜன் மதிப்புச் சங்கிலியில் உருவெடுத்து வரும் நவீன தொழில்நுட்பங்கள் குறித்து இந்த மாநாட்டில் விவாதிக்கப்படும். உலக அறிவியல் மற்றும் தொழிலியல் சமூகத்தினரை ஒன்றிணைக்கும் நோக்கத்துடன் இந்த மாநாடு நடைபெற உள்ளது.
மத்திய புதிய மற்றும் புதுப்பிக்கத்தக்க எரிசக்தி அமைச்சகம், பெட்ரோலியம் மற்றும் இயற்கை எரிவாயு அமைச்சகம், அறிவியல் மற்றும் தொழிலியல் ஆராய்ச்சிக் கவுன்சில், மத்திய அரசுக்கான முதன்மை அறிவியல் அலுவலகம் ஆகியவை இணைந்து இதற்கு ஏற்பாடு செய்துள்ளது.
பசுமை ஹைட்ரஜன் சூழலை எவ்வாறு உருவாக்குவது கார்பன் தணிப்புக்கான உலக இலக்குகளை எப்படி எட்டுவது இதில் பசுமை ஹைட்ரஜனின் பங்கு ஆகியவற்றை இந்த மாநாடு நோக்கமாகக் கொண்டுள்ளது.
இந்த மாநாடு குறித்து செய்தியாளர்களிடம் பேசிய புதிய மற்றும் புதுப்பிக்கத்தக்க எரிசக்தி அமைச்சக செயலர் பூபிந்தர் சிங் பல்லா, மதிப்புச் சங்கிலி குறித்த பல்வேறு நடவடிக்கைகளில் தொழில்துறையில் பங்கு பற்றி எடுத்துரைத்தார். 2070-ம் ஆண்டுக்குள் பூஜ்ஜிய நிகரத்தை எட்டும் இந்தியாவின் இலக்கை அடைய தேசிய தேசிய பசுமை ஹைட்ரஜன் இயக்கம் தொடங்கப்பட்டுள்ளதாக அவர் கூறினார்.
மனித வள மேம்பாட்டு அமைச்சகம்
கொவிட்-19 விளைவாக உருவாகியுள்ள சூழ்நிலைகள் குறித்து நாடு முழுவதிலும் இருக்கும் பெற்றோர்களிடம், மத்திய மனித வள மேம்பாடு அமைச்சர், இணையக் கருத்தரங்கு மூலம் உரையாடினார்
கொவிட்-19 விளைவாக உருவாகியுள்ள சூழ்நிலைகளைக் கருத்தில் கொண்டு நாடு முழுவதிலும் இருக்கும் பெற்றோர்களிடம், மத்திய மனித வள மேம்பாடு அமைச்சர், திரு. ரமேஷ் பொக்ரியால் 'நிஷாங்க்', இணையக் கருத்தரங்கு மூலம் உரையாடினார். ஆன்லைன் கல்வியைப் பற்றி அமைச்சகத்தால் நடத்தப்படும் பல்வேறு பிரச்சாரங்களைப் பற்றியும், திட்டங்கள் குறித்தும் இணையக் கருத்தரங்கின் போது, அனைத்து பெற்றோர்களுக்கும் அமைச்சர் தெரிவித்தார். மாணவர்களின் கல்விச் செயல்பாடுகளைப் பற்றி அமைச்சகம் அக்கறையோடு இருப்பதாகவும், அதன் காரணமாகவே, தற்போது அமலில் உள்ள பல திட்டங்களை போர்கால அடிப்படையில் நாங்கள் செயல்படுத்தினோம் என்றும், இதனால் நாட்டில் உள்ள 33 கோடி மாணவர்கள் பயனடைவார்கள் என்றும் அமைச்சர் தெரிவித்தார்.
நாட்டிலுள்ள பெற்றோர்களுக்கு நன்றி தெரிவித்த மத்திய அமைச்சர், தற்போது முன்னெப்போதும் கண்டிராத நெருக்கடியை நாடு சந்தித்து வருவதாகத் தெரிவித்தார். தங்கள் குழந்தைகளின் படிப்பைப் பற்றியும், எதிர்காலம் குறித்தும் கவலைப்படுவதால், பெற்றோர்களுக்கு இது இன்னும் கஷ்டத்தை அளிக்கிறது. மாணவர்களின் ஒளிமயமான எதிர்காலத்துக்காக அவர்களுக்குத் தரமான கல்வியை அளிக்க மனித வள மேம்பாடு அமைச்சகம் உறுதி பூண்டுள்ளதாக திரு. பொக்ரியால் பெற்றோர்களுக்கு உறுதியளித்தார். இந்த திசையில், இ-பாட்ஷாலா, தேசிய திறந்தவெளிக் கல்வி வளங்களின் களஞ்சியம் , ஸ்வயம், வீட்டுக்கு நேரடியாக வரும்  ஸ்வயம் பிரபா அலைவரிசை ஆகியவற்றின் மூலமாக அனைத்து மாணவர்களுக்கும் கல்வியைத் தொடர்ந்து வழங்க அமைச்சகம் முயல்வதாக மத்திய அமைச்சர் கூறினார்.
ஆன்லைன் கல்விக் கொள்கையை வலுப்படுத்துவதற்காக நாங்கள் பாரத் பதே ஆன்லைன் பிரச்சாரத்தைத் தொடங்கியுள்ளோம், இதன் மூலம் நாடெங்கிலும் உள்ள பெற்றோர்கள் மற்றும் ஆசிரியர்களிடம் இருந்து ஆலோசனைகளை வரவேற்றுள்ளோம் என்று திரு. பொக்ரியால் தெரிவித்தார். பத்தாயிரத்துக்கும் அதிகமான ஆலோசனைகள் வந்துள்ளன. அமைச்சகம் இவற்றைப் பரிசீலித்து வழிகாட்டுதல்களை விரைவில் வெளியிடும்.
கலாசாரத்துறை அமைச்சகம்
புத்துயிர் பெற்றது இந்திய ஹாக்கியின் பெருமை
ஒலிம்பிக் போட்டிகளில் பதக்கம் வெல்வதற்கு இந்திய ஹாக்கி குழுவினருக்கு 41 ஆண்டுகள் தேவைப்பட்டது. டோக்கியோ ஒலிம்பிக்ஸ்-2020 போட்டியில் வெற்றிக்கனியைப் பறித்ததும் இந்திய ஆடவர் ஹாக்கி குழுவினர் வரலாற்றில் தடம் பதித்தனர். டோக்கியோ ஒலிம்பிக்ஸ் போட்டிகளில் வென்ற வெண்கலம், வெறும் பதக்கம் மட்டுமல்ல, கோடிக்கணக்கான மக்களின் எதிர்பார்ப்பு மற்றும் கனவுகளின் நிறைவேற்றமும் கூட.
வீரர்களுக்காக ஏற்பாடு செய்யப்பட்டிருந்த பாராட்டு விழாவின்போது தங்களது கையெழுத்து பொறிக்கப்பட்ட ஹாக்கி மட்டையை குழுவின் அனைத்து உறுப்பினர்களும் பிரதமருக்கு பரிசாக அளித்தனர்.
லட்சக்கணக்கான ஹாக்கி வீரர்களிடையே எழுச்சியை ஏற்படுத்தியுள்ள இந்த மட்டை, பிரதமரின் பரிசுப் பொருட்கள் அடங்கிய மின்னணு ஏலத்தில் தற்போது இடம்பெற்றுள்ளது. இதனைப் பெற விரும்புபவர்கள் www.pmmementos.gov.in என்ற இணையதளத்தில் நடைபெறும் ஏலத்தில் கலந்து கொள்ளலாம். செப்டம்பர் 17-ஆம் தேதி தொடங்கிய மின்னணு ஏலம், அக்டோபர் 7 வரை நடைபெறும்.
மின்னணு ஏலத்தின் மூலம் கிடைக்கும் தொகை, கங்கை நதியை தூய்மைப்படுத்தும் நமாமி கங்கை திட்டத்திற்கு வழங்கப்படும் என்பது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1759160
மத்திய அமைச்சரவை
இந்தியா-பிரேசில் இடையே மழலைப் பருவத் துறையில் இருதரப்பு ஒத்துழைப்புக்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்திய மகளிர் மற்றும் குழந்தைகள் மேம்பாட்டு அமைச்சகத்திற்கும், பிரேசில் நாட்டின் குடியுரிமை அமைச்சகத்திற்கும் இடையே, மழலைப் பருவ துறையில் இருதரப்பு ஒத்துழைப்புக்காக கையெழுத்திடப்பட்ட புரிந்துணர்வு ஒப்பந்தத்திற்கு ஒப்புதல் வழங்கப்பட்டது.
பயன்கள்
மழலைப் பருவத்தினர் ஆரோக்கியம் குறித்த விஷயத்தில், இருதரப்பு ஒத்துழைப்பை அதிகரிப்பதற்காக இருநாடுகளுக்கும் இடையிலான நட்புறவை இது வலுப்படுத்தும். மழலைப் பருவத்தினரின் ஆரோக்கியத்திற்காக இருநாடுகளிலும் மேற்கொள்ளப்படும் சிறப்பான நடைமுறைகளை பகிர்ந்து கொள்வதன்மூலம், இருநாடுகளும் பயனடையும்.
பிரதமர் அலுவலகம்
கொடி நாளையொட்டி ஆயுதப்படையினருக்கு பிரதமர் மரியாதை
கொடி நாளையொட்டி ஆயுதப்படையினரின் வீரம் மற்றும் தியாகத்திற்கு பிரதமர் திரு நரேந்திர மோடி வணக்கம் தெரிவித்துள்ளார்.
இது குறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது;
“இன்று ஆயுதப்படையினரின் கொடி நாளையொட்டி அவர்களது வீரம் மற்றும் தியாகங்களுக்கு நாம் தலை வணங்குகிறோம். பல தசாப்தங்களாக நாட்டைப் பாதுகாப்பதிலும், இந்தியாவிற்கு வலிமை சேர்ப்பதிலும் அவர்கள் முன்னணியில் இருந்து வருகின்றனர். ஆயுதப்படையினர் கொடிநாள் நிதிக்கு தாராளமாக நிதி வழங்க வேண்டும் என்று நான் அனைவரையும் கேட்டுக் கொள்கிறேன்”.
பிரதமர் அலுவலகம்
குஜராத் மாநிலம் காந்திநகரின் மகாத்மா மந்திர் மாநாடு மற்றும் கண்காட்சி மையத்தில் பாதுகாப்பு கண்காட்சி 2022-இன் துவக்க விழாவில் பிரதமரின் உரை
குஜராத் ஆளுநர் திரு ஆச்சார்யா தேவ்ரத் அவர்களே, மத்திய பாதுகாப்பு அமைச்சர் திரு ராஜ்நாத் சிங் அவர்களே, குஜராத் முதல்வர் திரு புபேந்திர பாய் பட்டேல் அவர்களே, குஜராத் மாநில அமைச்சர் திரு ஜெகதீஷ் பாய் அவர்களே, முப்படைகளின் தளபதி ஜெனரல் அனில் சவுகான் அவர்களே, விமானப்படை தளபதி ஏர்சீஃப் மார்ஷல் வி. ஆர். சௌத்ரி அவர்களே, கடற்படை தளபதி அட்மிரல் ஆர். ஹரிகுமார் அவர்களே, ராணுவ தளபதி ஜெனரல் மனோஜ் பாண்டே அவர்களே, இதர பிரமுகர்களே, தாய்மார்களே, அன்பர்களே!
அமிர்த காலத்தில் நாம் உறுதிமொழியேற்றுள்ள புதிய இந்தியாவின் பிரமாண்டமான உருவத்தை இந்த நிகழ்வு பிரதிபலிக்கிறது. முன் காலத்திலும் நம் நாட்டில் பாதுகாப்பு கண்காட்சி நடைபெறும். இருந்தபோதும், இந்தியாவிலேயே தயாரிக்கப்பட்ட பாதுகாப்பு உபகரணங்களை மட்டுமே பயன்படுத்தி, இந்திய நிறுவனங்கள் மட்டுமே கலந்து கொள்ளும் முதல் கண்காட்சியாக இந்த வருட நிகழ்ச்சி அமைந்துள்ளது. இந்திய தொழில்துறை, இந்திய தொழில்துறையுடன் சம்பந்தப்பட்ட சில கூட்டு ஸ்தாபனங்கள், குறு, சிறு மற்றும் நடுத்தர தொழில் நிறுவனங்கள், நூற்றுக்கும் மேற்பட்ட புத்தொழில் நிறுவனங்கள் உட்பட சுமார் 1300 கண்காட்சியாளர்கள் இதில் பங்கேற்றுள்ளனர். முதன் முறையாக 450-க்கும் மேற்பட்ட புரிந்துணர்வு ஒப்பந்தங்களும், உடன்படிக்கைகளும் கையெழுத்தாகின்றன.
நண்பர்களே,
இந்த நிகழ்வை முன்னிட்டு இந்திய- ஆப்பிரிக்க இரண்டாவது பாதுகாப்பு பேச்சுவார்த்தையும் தொடங்க உள்ளது. காலப்போக்கில் மேலும் வலுப்பெற்று, புதிய பரிமாணங்களை அடைந்து வரும் இந்திய, ஆப்பிரிக்க உறவுமுறை, பழங்கால நம்பிக்கையை சார்ந்துள்ளது. மருந்துகள் முதல் அமைதி நிலை வரை ஆப்பிரிக்காவின் ஒவ்வொரு தேவைக்கும் துணை நிற்க நாங்கள் முயன்றுள்ளோம். தற்போது, பாதுகாப்புத் துறையில் நம்மிடையேயான ஒத்துழைப்பும், ஒருங்கிணைப்பும் இந்த உறவை புதிய உச்சத்திற்குக் கொண்டு செல்லும்.
இந்திய கடல் பிராந்தியத்தின் பாதுகாப்பு அமைச்சர்களின் உச்சிமாநாடு, இந்த நிகழ்வின் முக்கிய அம்சமாகும். 46 நட்பு நாடுகள் இதில் கலந்து கொள்கின்றன. இன்று, சர்வதேச பாதுகாப்பு முதல் உலகளாவிய வர்த்தகம் வரை கடல்சார் பாதுகாப்பு உலகளாவிய முன்னுரிமையாக வளர்ச்சி பெற்றுள்ளது. தீசா விமான நிலையத்தின் கட்டமைப்பு, நாட்டின் பாதுகாப்பிற்கும், பகுதியின் வளர்ச்சிக்கும் குறிப்பிடத்தக்க சாதனையாகும்.
நோக்கம், புதிய கண்டுபிடிப்பு மற்றும் அமலாக்கம் என்ற மந்திரத்துடன் பாதுகாப்புத் துறையில் இந்தியா முன்னேறி வருகிறது. மேக் இன் இந்தியா என்பது இந்த துறையில் மிகப்பெரிய வெற்றி பெற்றுள்ளது. கடந்த ஐந்து ஆண்டுகளில் நமது ராணுவ ஏற்றுமதிகள் 8 மடங்கு அதிகரித்துள்ளன. 68% நிதியை உள்நாட்டு ராணுவ பொருட்களுக்கு நாம் ஒதுக்கியுள்ளோம். தமிழகம் மற்றும் உத்தரப் பிரதேசத்தில் தலா 1 வீதம் இரண்டு பாதுகாப்பு வழித்தடங்களை அமைத்திருப்பதன் வாயிலாக வளர்ச்சியின் பாதையில் நாம் விரைவாக முன்னேறுகிறோம்.
பாதுகாப்பு அமைச்சருக்கும் அவரது குழுவினருக்கும் எனது பாராட்டுகள். உங்கள் அனைவருக்கும் இனிய தீபாவளி நல்வாழ்த்துகள்! குஜராத் மாநில மக்களுக்கு இனிய புத்தாண்டு வாழ்த்துகள்.
நன்றி
பொறுப்புத்துறப்பு: பிரதமர் உரையின் சில பகுதிகள் குஜராத்தி மொழியிலும் உள்ளன. அவை இங்கு மொழிபெயர்க்கப்பட்டுள்ள
சுற்றுச்சூழல் மற்றும் வனத்துறை அமைச்சகம்
தில்லி, பஞ்சாப், ஹரியானா, உத்தரப் பிரதேசம், ராஜஸ்தான் சுற்றுச்சூழல் அமைச்சர்களுடன் 2020 அக்டோபர் ஒன்றாம் தேதியன்று காற்று மாசுபாடு மற்றும் பயிர்களின் அடிக்கட்டைகளை எரிப்பது குறித்து கூட்டம் நடத்தப்படும்
வடமாநிலங்களில் குறிப்பாக தில்லியில், மனிதர்களால் ஏற்படும் காரணங்கள் நீங்கலாக, வானிலை மற்றும் புவியியல் காரணங்களால் ஏற்படும் காற்று மாசுபாடு பிரச்னை குறித்து வலியுறுத்திப் பேசிய சுற்றுச்சூழல், வனத்துறை, பருவநிலை மாற்றம் ஆகிய துறைகளுக்கான மத்திய அமைச்சர் திரு. பிரகாஷ் ஜவடேகர், காற்று மாசுபாட்டை அகற்றுவதற்காக, மத்திய மாநில அரசுகளும் குடிமக்களும் இணைந்து செயல்பட வேண்டியதன் அவசியத்தை வலியுறுத்தினார். இது அனைவரும் பங்கெடுத்துக் கொள்ள வேண்டிய பொறுப்பு என்றும் அவர் கூறினார்.
தில்லியில் செய்தியாளர் கூட்டம் ஒன்றில் பேசிய அமைச்சர், இந்த ஆண்டு தில்லி மற்றும் அண்டை மாநிலங்களான பஞ்சாப், ஹரியானா, உத்தரப் பிரதேசம், ராஜஸ்தான் ஆகிய மாநிலங்களில் சுற்றுச்சூழல் அமைச்சர்களுடன் 1 அக்டோபர் 2020 அன்று மெய்நிகர் கூட்டம் நடத்தப்படும் என்று தெரிவித்தார்.
பிரச்னையை இன்னது என்று அங்கீகரித்துக் கொள்ளும் நிலையே அப்பிரச்சனையின் தீர்வுக்கான முதல் நடவடிக்கையாகும் என்று கூறிய திரு ஜவடேகர், 2016 ஆம் ஆண்டில் பிரதமர் திரு நரேந்திர மோடி துவக்கி வைத்த, அப்போதைக்கப்போது தெரிந்து கொள்ளக் கூடிய காற்று தர குறியீடு, காற்று மாசுபாடு அதிகம் உள்ள இடங்களைக் கண்டறியும் முக்கிய கருவியாக செயல்படுகிறது என்றும், காற்று மாசுபாட்டை அகற்றுவதற்காக கொள்கை அளவிலான முயற்சிகளை அறிவுறுத்தவும் உதவுகிறது என்றும் தெரிவித்தார். குளிர் காலங்களில், குறிப்பாக புதுதில்லியில் காற்று மாசுபாடு ஏற்படும் பிரச்னை வானிலை காரணங்கள் தொடர்புடையவையும் ஆகும் என்றும் அமைச்சர் கூறினார்.
காற்றின் வேகம், அதன் கலவை உயரம் ஆகியவற்றின் பெருக்குத் தொகை அளவே காற்றோட்டக் குறியீடு என்று வரையறுக்கப்பட்டுள்ளது. தில்லியின் காற்று தரத்தை பாதிப்பதில் இது கணிசமான பங்கு வகிக்கிறது. குளிர்காலங்களில் குளிர்ந்த, உலர்ந்த காற்று, நிலத்தை அடிப்படையாகக் கொண்டு சுழன்றடிக்கும் குறைந்த காற்று நிலை அதிகமாக காணப்படும். இதனால் காற்று தேங்கி விடுகிறது. காற்று பரவிச் செல்ல சாதகமற்ற சூழல் உருவாகிறது. குளிர்காலங்களில் இந்தியாவின் வடக்கு வடமேற்கு பகுதியில் இருந்து கிழக்கு முகமாக காற்று வீசுகிறது இதனால் காற்று மாசுபாடும் பனிமூட்டமும் ஏற்படுகிறது. . இதையடுத்து தில்லியில் குறிப்பாக குளிர் காலங்களில், மிக அதிக அளவிலான பனிமூட்டம் ஏற்படுகிறது. உள்ளூர் அளவிலும், மண்டல அளவிலும் காற்று மாசுபாடு ஏற்படுவதால் இது மேலும் மோசமடைகிறது
காற்று மாசுபாட்டை அகற்றுவதற்காக கடந்த சில ஆண்டுகளாக மத்திய அரசு மேற்கொண்ட நடவடிக்கைகள் குறித்து சுற்றுச்சூழல் துறை அமைச்சர் எடுத்துரைத்தார். பதர்பூர் மின் நிலையம் மூடப்பட்டது; சோனிபட் மின் நிலையம் படிப்படியாக மூடப்பட்டது; காற்று மாசுபாடு குறைவாக உள்ள பி எஸ் VI வாகனங்கள் எரிபொருள் தரம் அறிமுகப்படுத்தப்பட்டது; தில்லியில் சுற்றுப்புற விரைவு வழிப் பாதையை விரைந்து நிறைவேற்றியது; ஈ-வாகனங்களுக்கு மானியம் வழங்கியது உட்பட பல்வேறு நடவடிக்கைகளை மத்திய அரசு மேற்கொண்டதாக அமைச்சர் தெரிவித்தார்.
ரெயில்வே அமைச்சகம்
ஆக்ஸிஜன் எக்ஸ்பிரஸ் ரயில்கள் கொண்டு சென்ற மொத்த மருத்துவ ஆக்ஸிஜனின்அளவு நாளை காலை 450 மெட்ரிக் டன்களை கடக்கிறது
சில நாட்களுக்கு முன் ஆக்ஸிஜன் எக்ஸ்பிரஸின் முதல் ரயில், மும்பையிலிருந்து காலி ஆக்ஸிஜன் டேங்கர் லாரிகளை விசாகப்பட்டினம் கொண்டு சென்றது. அதன்பின்பு, 302 மெட்ரிக் டன்கள் ஆக்ஸிஜனை பல்வேறு மாநிலங்களுக்கு இந்திய ரயில்வே கொண்டு சென்றது.
மற்றொரு 154 மெட்ரிக் டன்கள் திரவ மருத்துவ ஆக்ஸிஜன் ரயிலில் சென்றுக் கொண்டிருக்கிறது. பல மாநிலங்களுக்கு, உயிர் காக்கும் திரவ ஆக்ஸிஜனை கொண்டுச் செல்லும் சவாலை ரயில்வே ஏற்றுள்ளது.
4 டேங்கர்களுடன் சத்தீஸ்கரில் இருந்து சென்று கொண்டிருக்கும் ஒரு ஆக்ஸிஜன் எக்ஸ்பிரஸ் ரயில், இன்று தில்லியை சென்றடையும்.
மகாராஷ்டிரா மக்களுக்காக, குஜராத்தின் ராஜ்கோட்டிலிருந்து ஒரு ஆக்ஸிஜன் எக்ஸ்பிரஸ் ரயில் 3 டேங்கர்களை இன்று மும்பைக்கு கொண்டுச் சென்றுள்ளது.
மற்றொரு ஆக்ஸிஜன் எக்ஸ்பிரஸ் ரயில் ஜார்கண்டிலிருந்து லக்னோவுக்கு சென்று கொண்டிருக்கிறது. இதில் 5 டேங்கர் லாரிகளில் 90 மெட்ரிக் டன்கள் திரவ ஆக்ஸிஜன் கொண்டு செல்லப்படுகிறது. இது நாளை காலை லக்னோ சென்றடையும்.
மாநில அரசுகளின் அனைத்து வேண்டுகோள்களையும் ஏற்று, ரயில்வே செயல்பட்டு வருகிறது. கூடுதல் ஆக்ஸிஜன் ரயில்களின் தேவைகள் தொடர்பாகவும் சம்பந்தப்பட்ட அதிகாரிகளுடன் ரயில்வே தொடர்பில் உள்ளது.
------
(Visitor Counter : 164
தொலைதொடர்பு மற்றும் தகவல் தொழில்நுட்ப அமைச்சகம்
இந்திய அஞ்சலக கட்டண வங்கி ‘ஃபின்க்ளூவேஷன்’ நடைமுறையை அறிமுகப்படுத்துகிறது.
நாடு சுதந்திரமடைந்து 75-வது ஆண்டைக் குறிக்கும் வகையில் நடைபெற்று வரும் விடுதலைப் பெருவிழா கொண்டாட்டங்களின் ஒருபகுதியாக, நிதிசார் தொழில்நுட்ப ஸ்டார்ட்-அப் சமூகம் நிதிசார் நடவடிக்கைகளை இணைந்து உருவாக்கவும், அவற்றிற்கான புதுமையான தீர்வுகளை வழங்கவும், அஞ்சல் துறையின்  கீழ் செயல்பட்டுவரும் 100% அரசு நிறுவனமான இந்திய அஞ்சலகக் கட்டண வங்கி , ஃபின்க்ளூவேஷன்  உடன் இணைந்து செயல்படுவதற்கான அறிவிப்பை வெளியிட்டது.
இதன் தொடக்க விழாவில் பேசிய மத்திய இரயில்வே, தகவல் தொடர்பு மற்றும் மின்னணு மற்றும் தகவல் தொழிநுட்பத்துறை அமைச்சர் திரு அஷ்வினி வைஷ்ணவ், யுபிஐ, ஆதார் போன்ற நிதிசார் தொழில்நுட்பத்தில் உலகின் முன்னணி நாடுகளில் ஒன்றாக இந்தியா விரைவான முன்னேற்றம் அடைந்து வருவதாக தெரிவித்தார். நிதிசார் தொழில்நுட்பத்தில் "ஃபின்க்ளூவேஷன்” என்பது முக்கிய முயற்சியாகும். நிதி தொடர்பான உள்ளடக்கத்தை இலக்காகக் கொண்டு, அர்த்தமுள்ள வகையில் நிதி தயாரிப்புகளை உருவாக்குவதற்கு ஸ்டார்ட்-அப் சமூகத்தை அணிதிரட்ட ஒரு சக்திவாய்ந்த தளத்தை உருவாக்குவதற்கான முதல் முயற்சியாகும். இந்திய அஞ்சலக கட்டண வங்கியின் பங்களிப்பு, அஞ்சல் துறையின் நம்பகதன்மையுடன் கூடிய வீட்டு சேவைகளுக்கான வலையமைப்பு மற்றும் புதிய தொழில் நிறுவனங்களின் தொழில்நுட்ப-செயல்பாடுகள் ஆகியவற்றின் மூலம் மக்களுக்கு ஒப்பிடமுடியாத மதிப்பை வழங்க முடியும்.
ஃபின்க்ளூவேஷன் என்பது இந்திய அஞ்சலகக் கட்டண வங்கியின் நிரந்தர தளமாக இருக்கும். இதில் பங்குபெறும் புதிய தொழில் நிறுவனங்களுடன் இணைந்து நிதிசார் நடவடிக்கைகளுக்கு சிறந்த தீர்வுகளை உருவாக்க முடியும். இந்திய அஞ்சலகக் கட்டண வங்கி மற்றும் அஞ்சல்துறை இணைந்து 430 மில்லியன் வாடிக்கையாளர்களுக்கு அருகிலுள்ள அஞ்சல் அலுவலகம், 400,000-க்கும் மேற்பட்ட நம்பகமான மற்றும் திறமையான அஞ்சல் அலுவலக ஊழியர்கள் மற்றும் கிராமப்புற அஞ்சலக சேவை ஆகியவற்றின் மூலம் அவர்களின் வீடுகளுக்கே சென்று சேவை செய்கின்றன - இது உலகின் மிகப்பெரிய மற்றும் நம்பகமான அஞ்சலக இணைப்புகளில் ஒன்றாகும் என்று மத்திய தகவல் தொடர்புத் துறை இணையமைச்சர் தேவுசின் சவுகான் தெரிவித்துள்ளார்.
ஃபின்க்ளூவேஷன் தயாரிப்புகள் மற்றும் சேவைகளை வாடிக்கையாளர்களுக்கு கொண்டு செல்லக்கூடிய வகையில் பங்கேற்க செய்வதற்குத் தேவையான யோசனைகள், மேம்பாடு மற்றும் சந்தைப்படுத்தல் போன்ற பணிகளை மேற்கொள்ள ஸ்டார்ட்-அப் நிறுவனங்களுக்கு அழைப்பு விடுக்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1818635
பிரதமர் அலுவலகம்
36வது தேசிய விளையாட்டுப் போட்டிகள் 2022ல் மல்லாகம்ப் பிரிவில் ஜொலித்த 10 வயது சிறுவன் சௌர்யஜித்தைப் பாராட்டிய பிரதமர்
36வது தேசிய விளையாட்டுப் போட்டிகள் 2022ல் மல்லாகம்ப்  பிரிவில் 10 வயது சிறுவன் சௌர்யஜித்தின் ஆட்டத்தை பிரதமர் திரு நரேந்திர மோடி பாராட்டினார்.
குஜராத் தகவலின் ட்வீட்டை மேற்கோள் காட்டி, பிரதமர் தனது ட்வீட்டர் பதிவில்;
"சௌர்யஜித் என்னவொரு நட்சத்திரம்." என்று தெரிவித்திருந்தார்.